Diari Oficial de la Generalitat Valenciana


Sumari del DOGV 9853, del 21-05-2024 (2024/4578)

RESOLUCIÓ DE 30 d'abril de 2024, de la Direcció General d'Energia i Mines, per la qual es denega a Amber Solar Power Dieciseis, SL, l'autorització administrativa prèvia, l'autorització administrativa de construcció i la declaració d'utilitat pública, en concret, corresponents a una central fotovoltaica denominada "FV TORREMENDO I" i la infraestructura d'evacuació, amb potència per a instal·lar de 9,99 MW, els grups generadors de la qual s'han de situar en el terme municipal d'Orihuela (Alacant) i la infraestructura d'evacuació en els termes municipals d'Orihuela, Almoradí, San Miguel de Salinas i Los Montesinos (Alacant), sotmesa a avaluació d'impacte ambiental ordinària. Expedient ATREGI/2020/142/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/4578


Data del document
:   30-04-2024

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ DE 30 d'abril de 2024, de la Direcció General d'Energia i Mines, per la qual es denega a Amber Solar Power Dieciseis, SL, l'autorització administrativa prèvia, l'autorització administrativa de construcció i la declaració d'utilitat pública, en concret, corresponents a una central fotovoltaica denominada "FV TORREMENDO I" i la infraestructura d'evacuació, amb potència per a instal·lar de 9,99 MW, els grups generadors de la qual s'han de situar en el terme municipal d'Orihuela (Alacant) i la infraestructura d'evacuació en els termes municipals d'Orihuela, Almoradí, San Miguel de Salinas i Los Montesinos (Alacant), sotmesa a avaluació d'impacte ambiental ordinària. Expedient ATREGI/2020/142/03. [2024/4578]  
Antecedents  
  
Primer. Sol·licitud d'autorització administrativa prèvia, autorització administrativa de construcció i declaració d'utilitat pública, en concret.  
  
Amber Solar Power Dieciseis, SL (D21315513), va presentar una instància al registre telemàtic de la Generalitat Valenciana en data 7 de juliol de 2020 (núm. de registre GVRTE/2020/1028953), en la qual sol·licitava l'autorització administrativa prèvia i l'autorització administrativa de construcció, segons el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en la seua versió original, per a la instal·lació d'una central fotovoltaica denominada «FV TORREMENDO I», composta per uns grups generadors, situats al terme municipal d'Orihuela (Alacant), i també per una infraestructura d'evacuació, situada als termes municipals d'Orihuela, San Miguel de Salinas i Los Montesinos (Alacant).  
Esta sol·licitud acompanya, entre altres, el projecte bàsic de la central fotovoltaica i la declaració responsable de la persona tècnica competent projectista.  
El Servici Territorial d'Indústria, Energia i Mines d'Alacant incoa l'expedient ATREGI/2020/142/03.  
Així mateix, en data 13 d'agost de 2020 (núm. de registre GVRTE/2020/1226725), es presenta la sol·licitud de declaració d'utilitat pública, en concret, de la instal·lació.  
Després de diverses aportacions voluntàries i requeriments d'esmena enviats pel servici territorial, el titular de la instal·lació incorpora a l'expedient administratiu, en dates 29 i 30 de juliol, 13 d'agost, 28 i 29 de setembre, 30 d'octubre, 20 de novembre i 1 de desembre de 2020, la resta de documentació necessària per a acordar l'admissió a tràmit.  
  
La instal·lació sol·licitada és la següent:   
· Potència nominal (MW): 10,325.  
· Potencia de mòduls generadors (MW): 12,012.  
· Emplaçament de la planta generadora: Polígon 115, parcel·les 5, 13 i 27 del terme municipal d'Orihuela (Alacant).  
· Superfície ocupada (m2): 213.838.  
· Emplaçament de la infraestructura d'evacuació: Polígon 115, parcel·les 13, 9000, 9001; polígon 103, parcel·les 73 i 76; polígon 106 parcel·les 9012, 9, 8, 14, 15, 9002, 16, 5, 9003, 4, 17, 22, 19, 9005; polígon 115, parcel·les 9005, 41, 43, 45, 46, 44, 9010, 48, 50, 9006, 51, 49, 53, 52, 64, 55, 59, 56, 57 i 62 del terme municipal d'Orihuela. Polígon 12, parcel·les 9007, 50, 47, 9005, 25, 22 i 9001; polígon 14, parcel·les 84, 9006, 9000, 44, 40, 47, 9012 i 49; polígon 13, parcel·la 9001; polígon 14, parcel·les 50, 51, 36, 39, 38, 9011, 32, 37, 31, 27, 29, 104, 106, 9008, 22, 9005, 9009, 24 i 25; polígon 1, parcel·la 9003; polígon 2 parcel·la 4; polígon 1, parcel·les 30, 9006 i 28; polígon 2, parcel·les 8, 9032, 10, 12, 37, 13, 9031, 21, 27, 36, 22, 26, 9027, 28, 31, 25, 245, 246, 30, 34, 19, 33, 9026, 18, 97, 94, 96, 241, 101, 95, 98, 2024, 240, 100, 114, 9020, 115, 117, 120, 9025 i 9018 del terme municipal de San Miguel de Salinas. Polígon 15, parcel·les 9001 i 46 del terme municipal d'Almoradí. Polígon 5, parcel·les 9020, 168, 179, 180, 121, 196, 9026, 9027, 118, 115, 114, 9025 i 119; polígon 4, parcel·les 9028, 158, 93, 138, 90, 9027 i 174; polígon 3, parcel·la 16; polígon 4 parcel·la 173; polígon 3, parcel·les 11 i 9028 del terme municipal de Los Montesinos. Polígon 3, parcel·les 11, 9028, 30, 9027, 26, 10 i 27 del terme municipal de San Miguel de Salinas.  
La infraestructura d'evacuació consistix en una línia aerosubterrània de 20 kV fins a la subestació ST San Miguel de Salinas, titularitat d'I-DE Redes Eléctricas Inteligentes, SAU, la qual té una longitud, en total, de més de 10 km i disposa d'un tram aeri de 61 suports.  
  
  
Segon. Acord d'admissió a tràmit  
Consta l'acord d'admissió a tràmit, de data 16 de desembre de 2020, de la que era en aquell moment la Direcció General d'Indústria, Energia i Mines, de la sol·licitud d'autorització administrativa prèvia per a la instal·lació de producció d'energia elèctrica de 12.000 kW de potència instal·lada, promoguda per Amber Solar Power Dieciseis, SL, que se situarà a Orihuela, província d'Alacant, únicament als efectes del que estipula l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Tercer. Informació pública  
S'ha realitzat el tràmit d'informació pública de l'expedient, amb la publicació en el Butlletí Oficial de la Província d'Alacant, en data 21 de desembre de 2021 (núm. 241) i la correcció d'errors publicada en data 3 de febrer de 2022 (núm. 23); en el Diari Oficial de la Generalitat Valenciana, en data 25 de gener de 2022 (núm. 9263) i la correcció d'errors publicada en data 4 de febrer de 2022 (núm. 9271); en el tauler d'anuncis de la seu electrònica de l'Ajuntament d'Almoradí, es va sotmetre a exposició pública des del dia 24 de març de 2022 fins al 10 de maig de 2022; en el tauler d'anuncis de la seu electrònica de l'Ajuntament de Los Montesinos, es va sotmetre a exposició pública des del dia 17 de febrer de 2022 fins al 31 de març de 2022; en el tauler d'anuncis de la seu electrònica de l'Ajuntament d'Orihuela, es va sotmetre a exposició pública des del dia 9 de febrer de 2022 fins al 23 de març de 2022; en el tauler d'anuncis de la seu electrònica de l'Ajuntament de San Miguel de Salinas, es va sotmetre a exposició pública des del dia 9 de febrer de 2022 fins al 23 de març de 2022. Així mateix, consta en l'expedient administratiu la publicació en premsa en un dels diaris de més circulació, en concret, el diari Información del 14 de març de 2022.  
  
  
Quart. Al·legacions  
Es reben al·legacions a la fase d'informació pública de la instal·lació per part de diferents persones físiques i jurídiques, així com entitats públiques, les quals s'han tramitat durant la instrucció de l'expedient, de conformitat amb el que disposen l'article 9.3 del Decret 88/ 2005, de 29 d'abril, i l'article 73 de la Llei 39/2015, d'1 d'octubre, del procediment administratiu comú de les administracions públiques.  
  
Totes estes al·legacions es van traslladar a l'empresa promotora de la instal·lació perquè donara la resposta corresponent.  
  
Quint. Tràmit de consultes  
Segons el procediment establit reglamentàriament, a fi que presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata del projecte de la central fotovoltaica i la infraestructura d'evacuació objecte d'esta resolució a les administracions, els organismes i les empreses de servici públic o d'interés general amb béns o drets a càrrec seu que pogueren ser afectats per esta, els quals s'indiquen a continuació:  
El 27 de desembre de 2021, es remet a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; a la Direcció General de Política Territorial i Paisatge de la Conselleria de Política Territorial, Obres Públiques i Mobilitat; a la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat; a la Direcció General de Carreteres del Ministeri de Transports, Mobilitat i Agenda Urbana; a la Direcció General de l'Aigua de la Secretaria d'Estat de Medi Ambient del Ministeri per a la Transició Ecològica i el Repte Demogràfic; a la Mancomunitat dels Canals del Taibilla, OA; a la Confederació Hidrogràfica del Segura, OA; a la Comunitat de Regants Regs de Llevant Marge Dret del Riu Segura; als ajuntaments d'Orihuela, San Miguel de Salinas, Almoradí i Los Montesinos, i a la Diputació d'Alacant.  
  
Posteriorment, en data 9 de març de 2022, es reitera l'enviament de la separata corresponent a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; a la Direcció General de Política Territorial i Paisatge de la Conselleria de Política Territorial, Obres Públiques i Mobilitat; a la Diputació d'Alacant, a la Comunitat de Regants Regs de Llevant Marge Dret del Riu Segura; als ajuntaments d'Orihuela, Almoradí i Los Montesinos; a la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat; a la Confederació Hidrogràfica del Segura, OA, i a la Direcció General de l'Aigua de la Secretaria d'Estat de Medi Ambient del Ministeri per a la Transició Ecològica i el Repte Demogràfic.  
  
Sext. Procediment d'avaluació ambiental   
El projecte, de conformitat amb la Llei 21/2013, de 9 de desembre, i la normativa concordant, està subjecte a l'avaluació d'impacte ambiental. Segons la documentació aportada inicialment en l'expedient, l'esmentat projecte es troba sotmés al procediment d'avaluació d'impacte ambiental simplificada, d'acord amb l'article 7.2 de la Llei 21/2013, de 9 de desembre, d'avaluació ambiental, en concordança amb l'epígraf grup 4.b i amb l'annex II, i conforme al que es preveu en la secció 2a del capítol II del títol II de la llei esmentada.  
En data 27 de desembre de 2021, el Servici Territorial d'Indústria, Energia i Mines d'Alacant va traslladar a l'òrgan ambiental la sol·licitud d'informe d'impacte ambiental de la central fotovoltaica connectada a la xarxa de distribució denominada «FV TORREMENDO I» de 12 MWp i la línia d'evacuació en el terme municipal d'Orihuela, província d'Alacant, i hi va adjuntar la documentació següent: sol·licitud del promotor de les instal·lacions de producció d'energia elèctrica connectades en alta tensió, document ambiental, certificat de compatibilitat urbanística, estudi d'integració paisatgística, projectes de planta i de línia d'evacuació i sol·licitud de consideració d'interés econòmic estratègic.  
  
  
Sèptim. Informe del Servici de Gestió Territorial de la Direcció General de Política Territorial i Paisatge  
En data 30 de març de 2022, es rep l'informe del Servici de Gestió Territorial dependent de la Direcció General de Política Territorial i Paisatge, amb referència 21780\_03099\_005\_IR FTV, emés en data 28 de març de 2022, en relació amb les incidències sobre l'ordenació del territori de la implantació de la central fotovoltaica FV TORREMENDO I i la infraestructura d'evacuació en el terme municipal d'Orihuela (Alacant), del qual s'extrau, entre altres punts, el següent:  
  
  
«CONSIDERACIONS FINALS  
[…]  
A més, la línia d'evacuació no es considera compatible. No obstant això, s'hauran de tindre en compte les consideracions exposades per a la línia d'evacuació que connecta la planta fotovoltaica amb l'ST San Miguel de Salinas, i evitar, tant com siga possible, l'obertura de nous corredors d'infraestructures sobre el territori mitjançant la justificació de la reutilització, la repotenciació o el reciclatge de les línies que hi ha, o fer el soterrament de la línia. […]  
D'altra banda, els suports 9,13,15,42,43 i 44 de la línia d'evacuació es troben afectats per risc d'inundació de caràcter geomorfològic, segons la cartografia del PATRICOVA, de manera que cal situar estos suports en zones a on no hi haja l'esmentada afecció, o justificar la no afecció d'inundació.  
A més, les parcel·les ocupades per la instal·lació fotovoltaica se situen sobre una zona amb pendents, generalment, inferiors al 25 %, per la qual cosa es minimitzen els moviments de terra. No obstant això, en les parcel·les hi ha zones a on es té projectat instal·lar mòduls solars, amb pendents superiors al 25 %. S'ha d'evitar la instal·lació de mòduls solars en eixes zones i respectar l'existència de bancals i pendents naturals.  
D'altra banda, les parcel·les destinades a la planta solar fotovoltaica es troben afectades pel corredor territorial fluvial de l'embassament de la Pedrera i la planta solar fotovoltaica no seria compatible íntegrament.»  
Es conclou que:  
«Per tot el que s'ha exposat, la instal·lació de la planta solar fotovoltaica FV Torremendo I en el municipi d'Orihuela (Alacant) i la línia d'evacuació es consideren no compatibles.»  
En data 1 d'abril de 2022, es trasllada al promotor de la instal·lació l'esmentat informe després del qual presenta, el 4 de maig de 2022, un escrit de resposta per a formular objeccions a l'esmentat informe del Servici de Gestió Territorial i hi adjunta documentació.  
El 6 de maig de 2022 es remet la nova documentació presentada per part del promotor al Servici de Gestió Territorial, que emet un nou informe, en data 21 d'octubre de 2022, amb referència 21100\_03099\_R\_FTV, el qual manifesta, entre altres punts, el següent:  
«CONSIDERACIONS FINALS A LES AL·LEGACIONS  
Pel que fa a la línia d'evacuació de la instal·lació fotovoltaica, este servici torna a reiterar que s'evitarà, tant com siga possible, l'obertura de nous corredors d'infraestructures sobre el territori mitjançant la justificació de la reutilització, la repotenciació o el reciclatge de les línies que hi ha, o fer el soterrament de la línia.  
D'altra banda, este servici torna a reiterar que els suports 9,13,15,42,43 i 44 de la línia d'evacuació es troben afectats per risc d'inundació de caràcter geomorfològic, segons la cartografia del PATRICOVA, i és necessari situar estos suports en zones a on no hi haja l'esmentada afecció, o justificar la no afecció per inundació.»  
  
I l'informe conclou:  
«Per tot el que s'ha exposat anteriorment, pel que fa a la línia d'evacuació, el Servici de Gestió Territorial es ratifica respecte de les consideracions i les conclusions emeses en l'informe de les incidències sobre l'ordenació del territori en data 28 de març de 2022, amb la qual cosa la línia d'evacuació no és compatible.  
D'altra banda, la planta es consideraria compatible si es té en compte el que s'ha exposat en les consideracions finals a les al·legacions.»  
Octau. Informe del Servici d'Infraestructura Verda i Paisatge de la Direcció General de Política Territorial i Paisatge.  
En data 21 d'abril de 2022, s'emet l'informe del Servici d'Infraestructura Verda i Paisatge dependent de la Direcció General de Política Territorial i Paisatge, amb referència EP 0036-701 FOE/jms, en matèria d'infraestructura verda, paisatge i altres afeccions sobre el territori. De l'informe esmentat, es pot extraure, entre altres coses, el següent:  
«4. INFRAESTRUCTURA VERDA  
[…]  
Per tant, pel que fa a l'afecció i la compatibilitat de la proposta amb la infraestructura verda regional (IVR), s'identifiquen les afeccions següents:  
a) Planta solar:  
- Corredor fluvial de l'embassament de la Pedrera.  
- Paisatge Protegit de la Serra Escalona i el seu Entorn: els panells a l'est de la planta es troben sobre la zona d'amortiment de 500 m de l'embassament de la Pedrera.  
L'article 10 del Decret llei 14/2020, de 7 agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, establix que les plantes solars han d'estar a una distància de, com a mínim, 500 m de paratges protegits. En la mateixa línia, esta zona es consideraria com a orla de protecció del paisatge protegit, amb la futura aprovació del PAT del Baix Segura.  
Hi ha zones de la planta solar a menys de 500 m del Paisatge Protegit de la Serra Escalona i el seu Entorn (declarat pel Decret del Consell, 190/2018, de 19 d'octubre), que forma part de la IV. La proximitat dels panells al paisatge protegit, dins d'esta zona de buffer de 500 m, fa que la situació dels panells sobre la zona d'amortiment siga incompatible amb la IV.  
b) La línia d'evacuació aèria:  
- Corredor fluvial de l'embassament de la Pedrera  
- Corredor territorial  
- Paisatge Protegit de la Serra Escalona i el seu Entorn  
Les afeccions de la LEV sobre la IV són múltiples, per la qual cosa s'ha de justificar la compatibilitat amb esta, que, a priori, no sembla viable, de la qual cosa s'informa en els apartats següents d'este informe.  
  
Pel que fa a l'afecció i la compatibilitat de la proposta amb la infraestructura verda local (IVL), no hi ha cap instrument que la definisca i la identifique, i tampoc s'inclou esta anàlisi en l'EIP aportat. S'ha d'aportar este estudi. (Es pot extraure la informació del PAT del Baix Segura que es troba en tramitació).  
En les imatges de la pàgina següent, a l'esquerra, s'observa com una part de la planta recau sobre la zona d'amortiment (500 m) del paisatge protegit, i com la LEV afecta directament el paisatge protegit, concretament els punts de connexió entre la serra i la zona humida de l'embassament, de manera que fragmenta, considerablement, l'element protegit. En la imatge de la dreta, s'observa com la planta recau sobre el corredor fluvial i com la línia d'evacuació creua el corredor territorial, en el tram inicial, i el corredor fluvial, en el tram intermedi.  
  
[…]  
8. LÍNIA D'EVACUACIÓ  
[…]  
La línia d'evacuació proposada es tracta d'una línia elèctrica de 20 Kv (sic), fins a la SET de San Miguel de Salinas, de 10,7 km de longitud que se sostén amb un total de 61 suports. Afectarà diversos municipis: Orihuela, San Miguel de Salinas, Almoradí i Los Montesinos.  
L'afecció de la línia sobre la IV regional és palesa, perquè fragmenta el paisatge protegit, en la unió entre la serra Escalona i l'embassament en diversos punts, afecta, en el tram inicial, el corredor territorial i, en el tram mitjà, el corredor fluvial corresponent a l'embassament.  
  
D'altra banda, cal advertir que, per comparació amb altres plantes solars de característiques similars, la LEV suposa una infraestructura de gran longitud, que resultaria desproporcionada amb la grandària de la planta i la seua potència (12 Mw [sic]). És a dir, no compensa l'impacte territorial i paisatgístic que suposarà la LEV amb el rendiment que s'obtindrà de la instal·lació.  
Per tot el que s'ha exposat, es considera que, per a l'evacuació de l'energia de la planta solar proposada, s'han de considerar altres solucions, com per exemple utilitzar línies elèctriques que ja hi ha en l'àmbit, o modificar la implantació de la planta solar per a acostar-la a la SET d'abocament i reduir, així, la longitud de la LEV.  
És per tot el que s'ha assenyalat ací, que no es mostra la conformitat a la solució d'evacuació proposada.»  
Es conclou que:  
«Com a conclusió de tot el que s'ha exposat, s'informa que, per a l'emissió d'un informe favorable en matèria d'infraestructura verda i paisatge que faça viable l'actuació pretesa, caldrà esmenar els requeriments que s'exposen en este informe:  
a) En relació amb la planta solar, només s'admetran els panells fora de la zona d'amortiment del paisatge protegit, i amb les consideracions realitzades en el punt 7 d'este informe.  
b) En relació amb la LEV, s'hauran de proposar altres solucions, pels motius exposats en el punt 8 d'este informe.»  
En data 22 d'abril de 2022, es dona trasllat al promotor de la instal·lació del mencionat informe del Servici d'Infraestructura Verda i Paisatge.   
En data 7 de juny de 2022, el promotor presenta un escrit de resposta, juntament amb un pla annex amb la nova distribució proposada per a la implantació de la instal·lació, per a formular les objeccions a l'esmentat informe del Servici d'Infraestructura Verda i Paisatge, al qual es trasllada en data 7 de juliol de 2022.  
En data 22 d'agost de 2022, es rep un nou informe del Servici d'Infraestructura Verda i Paisatge dependent de la Direcció General de Política Territorial i Paisatge, amb referència EP 7284-179 EXO/jms, emés en data 17 d'agost de 2022, el qual, entre altres punts, manifesta el següent:  
«INFORME:  
En l'anterior informe emés per este servici, es va concloure que si bé la planta solar proposada podia resultar viable, amb les modificacions necessàries, es va informar desfavorablement la línia d'evacuació.  
L'escrit de resposta del promotor tracta de justificar la implantació necessària de la planta solar en esta situació, i al·lega que no hi ha altres terrenys viables per a situar-la, per la qual cosa l'execució d'esta línia d'evacuació és inevitable.  
Este servici considera que no és assumible este tipus de línies d'evacuació, per a esta mena de plantes, perquè no compensa la grandària de la planta amb la longitud de la línia i l'impacte territorial que té sobre la infraestructura verda i sobre el paisatge. Cal recordar que, en este cas en particular, la línia proposada té una gran quantitat d'afeccions sobre la IV regional, com ja es va exposar en l'informe anterior.  
Per tant, la planta solar podria considerar-se compatible amb la IV i el paisatge, sempre que s'incorporen les modificacions que requerix este servici i es plantege una altra solució per a l'evacuació de l'energia. La línia d'evacuació es considera incompatible amb la IV i el paisatge.»  
  
Nové. Informe de la Subdirecció General de Medi Natural i Avaluació Ambiental  
En data 26 de juliol de 2022, s'emet l'informe coordinat exp. C4\_2022 dels diferents servicis afectats de la Subdirecció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
  
En este informe s'establixen una sèrie de condicions pel que fa a les afeccions a espais cinegètics, a zones de danys per poblacions de conill, sobre el tancat perimetral, a espais naturals protegits i Xarxa Natura 2000, i a fauna i flora protegida i altres figures de protecció. Cal destacar, principalment, que l'informe indica que una part significativa de la PSFV se situa dins del perímetre de protecció de la zona humida catalogada de l'embassament de la Pedrera, que arreplega la Llei 11/1994, de 27 de desembre, d'espais naturals protegits de la Comunitat Valenciana, per la qual cosa s'hauran de prendre les mesures preventives i correctores necessàries per a evitar l'afecció al règim natural de les aigües i la hidrologia (intercepció, xarxa de drenatge i escolaments) que ocasionen un menyscapte en qualitat o quantitat de l'aportació a la zona humida catalogada. Així mateix, sobre la base de les limitacions del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, s'establix que gran part de la central, així com gran part de la seua línia d'evacuació aèria, estan dins de l'àrea d'influència de menys de 500 metres del paisatge protegit Serra Escalona i el seu Entorn, regulat per la Llei 11/1994, de 27 de desembre, d'espais naturals protegits de la Comunitat Valenciana, i pel Decret de creació 190/2018, de 19 d'octubre, del Consell. Per tant, llevat que es complisca alguna de les excepcions de l'article 10 b del Decret llei 14/2020, des d'esta direcció general, es considera que, perquè el projecte presentat siga compatible amb l'actual paisatge protegit, tant les línies aèries com les infraestructures associades, com ara subestacions i centres de transformació que queden dins de l'àmbit dels 500 metres, han de ser subterrànies, i els panells fotovoltaics que queden dins d'esta zona s'han de recular o eliminar de manera que queden fora d'esta envoltant.  
  
En data 1 d'agost de 2022, es trasllada al promotor de la instal·lació l'esmentat un informe de la Subdirecció General de Medi Natural i Avaluació Ambiental.  
En data 17 d'agost de 2022, es rep resposta per part del promotor a este informe, segons la qual el titular confirma que s'eliminarà del projecte fotovoltaic la parcel·la que se situa dins del perímetre de protecció de la zona humida i es recularà el tancat de la parcel·la afectada parcialment. La central queda lliure d'afecció i, per a no influir en la qualitat de les aigües, adequarà els escolaments als criteris de qualitat establits per la Conselleria de Medi Ambient. No obstant això, el promotor no proposa cap mesura modificatòria/correctora respecte a la línia aèria ni a les infraestructures associades dins de l'àmbit dels 500 metres del paisatge protegit, ja que segons el titular de la instal·lació, la tramitació de l'FV TORREMENDO I es va iniciar amb anterioritat a l'entrada en vigor del Decret llei 14/2020, en concret, el 7 de juliol de 2020, per la qual cosa seria aplicable el que determina la disposició transitòria primera de l'esmentat decret llei («Els procediments que regula este decret llei, en tràmit a la seua entrada en vigor, es regiran per la normativa anterior, sense perjuí que les persones interessades puguen presentar una nova sol·licitud. En este cas, podran sol·licitar la convalidació dels tràmits que s'hagen completat, que resoldrà l'òrgan competent per raó de la matèria») i no es podrien aplicar al projecte els aspectes arreplegats en l'informe que fan referència a esta llei.   
  
  
Dècim. Tràmit d'audiència  
A la vista dels informes desfavorables dels Servicis de la Direcció General de Política Territorial i Paisatge i de la Direcció General de Medi Natural i Avaluació Ambiental, i tenint en compte que no s'ha optat per cap de les solucions proposades pels dos òrgans i que el sentit dels dos informes ha de ser favorable a l'efecte de poder atorgar l'autorització administrativa en sòl no urbanitzable de la instal·lació, en data 2 de setembre de 2022, es notifica a Amber Solar Power Dieciseis, SL, el tràmit d'audiència perquè, en un termini de deu dies, presente les al·legacions, els documents i les justificacions que considere pertinents, de conformitat amb el que disposa l'article 82 de la Llei 39/2015, d'1 d'octubre, del procediment administratiu comú de les administracions públiques, abans de redactar la proposta de resolució corresponent.  
  
  
En data 16 de setembre de 2022, es rep l'escrit de resposta, juntament amb la documentació annexa, del promotor de la instal·lació, al tràmit d'audiència. En esta documentació, la mercantil manifesta que es duran a terme una sèrie de modificacions substancials en el projecte d'execució de la central fotovoltaica per a donar resposta a les objeccions formulades pels diferents informes rebuts, que consistixen, principalment, a desviar i soterrar la primera part del traçat de la línia d'evacuació i configurar un nou disseny per a la planta generadora FV TORREMENDO I, que elimine els mòduls fotovoltaics situats en la franja de 500 metres de l'embassament de la Pedrera, concretament, en el recinte de la planta fotovoltaica situat al nord-est.  
Amb la nova proposta es pretenen eliminar el recinte nord-est i els mòduls fotovoltaics de la planta FV que se situaven sobre la franja de protecció de 500 m de la zona humida embassament de la Pedrera, així com del paisatge protegit Serra Escalona i el seu Entorn, i evitar l'afecció a estos espais. El tram de línia d'evacuació, que es localitzava sobre esta envoltant, també es modifica, passa a ser subterrani i discorre per camins que ja existien. Este tram subterrani serà d'uns 5,5 km de longitud i discorrerà, principalment, sobre la CV-951 i un xicotet tram sobre la CV-925 i la CV-954.  
D'esta manera, la central fotovoltaica quedarà a més de 500 m del paisatge protegit, amb la qual cosa no afectarà la zona humida catalogada ni l'envoltant.  
  
Onzé. Informe d'impacte ambiental  
En data 21 d'octubre de 2022, s'emet l'informe d'impacte ambiental exp. (2482216) 193/2021/AIA, per part de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, i publicat en el Diari Oficial de la Generalitat Valenciana, en data 23 de desembre de 2022, (núm. 9496). Este informe conclou que:  
  
«El projecte s'ha de sotmetre a una avaluació d'impacte ambiental ordinària perquè podria tindre efectes significatius sobre el medi ambient. En particular, cal analitzar detalladament les afeccions potencials indicades en este informe ambiental mitjançant l'elaboració d'un estudi d'impacte ambiental en els termes indicats en l'article 35 de la Llei 21/2013.»  
  
Dotzé. Modificació de la instal·lació  
En data 23 de setembre de 2022, s'envia un requeriment a Amber Solar Power Dieciseis, SL, perquè, en el termini de deu dies, comptats des de l'endemà de la recepció d'este escrit, esmene la sol·licitud i incorpore a l'expedient la documentació procedent, a més dels projectes d'execució (planta i línia d'evacuació) i dels nous estudis d'integració paisatgística i d'impacte ambiental, en els quals incloga les condicions establides en els diferents informes emesos pel Servici d'Infraestructura Verda i Paisatge, i de la Subdirecció General de Medi Natural i Avaluació Ambiental, així com la resta d'informes que consten en l'expedient, per a poder enviar-los als diferents organismes i/o les entitats afectades per la instal·lació.  
En data 22 d'octubre de 2022, després d'haver sol·licitat una pròrroga d'ampliació del termini, el promotor aporta nova documentació per a donar resposta al requeriment enviat.  
No obstant això, després de verificar la documentació aportada i que quede constància de la necessitat de sotmetre, de nou, al tràmit d'informació pública els nous projectes presentats, juntament amb tota la nova documentació annexa i necessària per al compliment d'este tràmit, i que, en data 27 de gener de 2023, el promotor de la instal·lació encara no havia incorporat a l'expedient ATREGI/2020/142/03 tota la documentació completa i atés que els terminis per a acreditar el compliment de les fites administratives de l'obtenció de l'autorització administrativa prèvia i de construcció de l'expedient expiraven en els mesos següents, segons el Reial decret llei 23/2020, de 23 de juny, el Servici Territorial envia un nou tràmit d'audiència i li concedix un nou termini de deu dies, comptats des de l'endemà de la notificació d'este escrit, perquè al·legue i presente els documents i les justificacions que considere pertinents, de conformitat amb el que disposa l'article 82 de la Llei 39/2015, d'1 d'octubre, abans de redactar la proposta de resolució corresponent.  
  
Finalment, transcorregut el termini en el qual s'ha paralitzat l'expedient per causes imputables al promotor, i després que el Servici Territorial enviara nous requeriments per a l'esmena de faltes, Amber Solar Power Dieciseis, SL, presenta el projecte amb la modificació de la instal·lació, la qual queda amb les característiques següents:  
· Potència nominal (MW): 9,99.  
· Potencia de mòduls generadors (MW): 11,99.  
· Emplaçament de la planta generadora: Polígon 115, parcel·les 5, 13 i 9004 del terme municipal d'Orihuela (Alacant).  
· Superfície ocupada (m2): 159.928.  
· Emplaçament de la infraestructura d'evacuació: Polígon 115, parcel·les 13, 12, 11 i 9001; polígon 103, parcel·les 73 i 76; polígon 106, parcel·les 9012, 8, 14, 9002, 9003, 9004, 31 i 36; polígon 107, parcel·les 9003, 12, 119, 116, 3, 4, 9008 i 120 del terme municipal d'Orihuela (Alacant); polígon 12, parcel·les 39, 15, 14, 11, 10, 9, 1, 9001; polígon 11, parcel·la 9003; polígon 14, parcel·les 41, 47, 40, 9012, 49, 50, 51, 35, 52, 53, 9011, 54, 104, 9008, 103, 26, 9005, 9009 i 20; polígon 1, parcel·les 9003, 10, 11, 9004, 15, 35, 9005, 36, 34, 33, 23 i 9008; polígon 3, parcel·les 9, 10, 9027, 7, 26, 27, 163 i 159 del terme municipal de San Miguel de Salinas (Alacant); polígon 15, parcel·les 9001, 37, 38, 42, 9006, 9007, 41, 9014, 46 i 9030 del terme municipal d'Almoradí (Alacant); polígon 5, parcel·les 9020, 132, 9027, 195, 118, 113, 9023 i 112; polígon 4, parcel·les 9023, 94, 135, 9025, 137 i 171 del terme municipal de Los Montesinos (Alacant).  
La infraestructura d'evacuació consistix en una línia aerosubterrània de 20 kV fins a la subestació ST San Miguel de Salinas, amb una longitud total de 15.202,6 metres, dels quals 9.006,6 m seran subterranis i 6.196 m seran aeris, i el tram aeri disposarà de 34 suports.  
  
  
Tretzé. Nova informació pública  
La instal·lació se sotmet de nou al tràmit d'informació pública, per un termini de trenta dies, tant de la planta generadora com de la infraestructura d'evacuació, juntament amb tota la documentació pertinent, d'acord amb les previsions del Decret 88/2005, de 29 d'abril. A este efecte, es publica l'anunci en el Diari Oficial de la Generalitat Valenciana, de data 12 de juliol de 2023 (Núm. 9637), i en el Butlletí Oficial de la Província d'Alacant de data 26 de juny de 2023 (Núm. 121); en el tauler d'anuncis de la seu electrònica de l'Ajuntament de San Miguel de Salinas, es va sotmetre a exposició pública des del dia 28 de juny de 2023 fins al 9 d'agost de 2023; en el tauler d'anuncis de la seu electrònica de l'Ajuntament d'Orihuela, es va sotmetre a exposició pública des del dia 28 de juny de 2023 fins al 10 d'agost de 2023; en el tauler d'anuncis de la seu electrònica de l'Ajuntament de Los Montesinos, es va sotmetre a exposició pública des del dia 14 de juliol de 2023 fins al 29 d'agost de 2023, i en el tauler d'anuncis de la seu electrònica de l'Ajuntament d'Almoradí, es va sotmetre a exposició pública des del dia 3 de juliol de 2023 fins al 14 d'agost de 2023. Així com la publicació en premsa en un dels diaris de més circulació, en concret, el diari Información del 10 de juliol de 2023.  
  
  
  
Catorzé. Al·legacions  
Es reben al·legacions a la fase de nova informació pública de la instal·lació per part de diferents persones físiques i jurídiques, així com d'entitats públiques, les quals s'han tramitat durant la instrucció de l'expedient, de conformitat amb el que disposen l'article 9.3 del Decret 88/ 2005, de 29 d'abril, del Consell de la Generalitat, i l'article 73 de la Llei 39/2015, d'1 d'octubre, del procediment administratiu comú de les administracions públiques.  
Totes estes al·legacions es van traslladar a l'empresa promotora de la instal·lació per a la resposta corresponent.  
  
Quinzé. Nou tràmit de consultes  
Es tramiten noves consultes a totes les administracions, els organismes i les empreses de servici públic o d'interés general que tinguen béns o drets a càrrec seu que es pogueren vore afectats, d'acord amb el que disposen els articles 9.4 i 11.2 del Decret 88/2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
En data 8 de juny de 2023, el Servici Territorial d'Indústria, Energia i Mines d'Alacant va sol·licitar un informe, sobre la conformitat o l'oposició a l'autorització sol·licitada i/o perquè establira el condicionat tècnic procedent, en un termini de trenta dies, en compliment dels articles 9.4 i 11.2 del Decret 88/2005, de 29 d'abril, del Consell de la Generalitat, a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; a la Direcció General de Política Territorial i Paisatge de la Conselleria de Política Territorial, Obres Públiques i Mobilitat; a la Direcció General de Cultura i Patrimoni de la Conselleria d'Educació, Cultura i Esport; a la Confederació Hidrogràfica del Segura, OA, i als ajuntaments d'Orihuela, San Miguel de Salinas, Almoradí i Los Montesinos.  
A més, ara el projecte es troba sotmés a l'avaluació d'impacte ambiental ordinària, per la qual cosa es trasllada també als organismes anteriors, en virtut de la Llei 21/2013, de 9 de desembre, d'avaluació ambiental, perquè emeten els informes sobre els possibles efectes significatius del projecte i formulen les al·legacions que consideren pertinents.  
  
També, en data 8 de juny de 2023, es remet la separata corresponent a la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat; a la Direcció General de Carreteres del Ministeri de Transports, Mobilitat i Agenda Urbana; a la Dependència de l'Àrea d'Indústria i Energia de la Subdelegació del Govern a Alacant; a la Mancomunitat dels Canals del Taibilla, OA; a la Comunitat de Regants Regs de Llevant Marge Dret del Riu Segura; a la Diputació d'Alacant; a I-DE Redes Eléctricas Inteligentes, SAU; a Red Eléctrica de España, SAU; a Exolum Corporation, SA; a Telefónica de España, SAU; a Nedgia Cegas, SA (grup Naturgy); perquè, en virtut dels articles 9.4 i 11.2 del Decret 88/2005, de 29 d'abril, del Consell de la Generalitat, com que poden afectar béns o drets a càrrec seu, en un termini de trenta dies, presentaren la seua conformitat o oposició a l'esmentada instal·lació.  
  
  
Setzé. Informe del Servici de Gestió Territorial de la Direcció General d'Urbanisme, Paisatge i Avaluació Ambiental  
En data 20 d'octubre de 2023, es rep un nou informe del Servici de Gestió Territorial, que ara depén de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, amb referència 21851\_03099\_R FTV, emés en data 18 d'octubre de 2023, en relació amb les incidències sobre l'ordenació del territori de la implantació de la central fotovoltaica FV TORREMENDO I i la infraestructura d'evacuació en el terme municipal d'Orihuela (Alacant), del qual, entre altres coses, s'extrau que:  
  
«LÍNIA D'EVACUACIÓ  
D'acord amb les recomanacions i les determinacions de les normatives actuals, i amb la finalitat de respectar la infraestructura verda del territori i minimitzar els impactes sobre la fragmentació territorial i visual i la multiplicitat d'infraestructures, s'han d'utilitzar, tant com siga possible, les infraestructures que ja hi ha o fer línies d'evacuació subterrànies.  
En este cas, la planta solar fotovoltaica FV Torremendo I projecta una línia aerosubterrània de 20 kV d'evacuació de 15.202,6 metres, dels quals 9.006,6 m seran subterranis i 6.196 m seran aeris:  
  
- Tram subterrani 1: des del centre de seccionament de l'FV Torremendo I al suport núm. 1 (8.760,9 metres)  
- Tram aeri: des del suport núm. 1 fins al 34 (6.196 metres)  
- Tram subterrani 2: des del suport 34 fins a la SET San Miguel de Salinas (245,7 metres)  
A fi de minimitzar les incidències en el territori, i evitar impactes sobre la fragmentació territorial i visual de les infraestructures, caldria justificar per què no es construïx una línia totalment soterrada, en concordança amb les determinacions legislatives del TRLOTUP i les directrius de l'ETCV, ja que una part de la infraestructura d'evacuació es preveu en un traçat soterrat, per la qual cosa caldria justificar l'opció aèria i per què no es fa una línia completament subterrània que aprofite els camins que ja hi ha, la qual és una alternativa viable.  
  
Per tot això, d'acord amb les consideracions exposades, la línia d'evacuació es considera no compatible amb les determinacions legislatives.  
[…]  
CONSIDERACIONS FINALS  
[…]  
La línia d'evacuació, que consistix en una línia de connexió aerosubterrània de 20 kV de 15.202,6 metres entre el centre de seccionament i la SET San Miguel de Salinas, consta d'un tram soterrat de 8.760,9 metres i un altre aeri de 6.196 metres amb 34 suports. Vist que en part de la línia d'evacuació ja hi ha trams soterrats, caldria justificar la possibilitat de dissenyar una línia elèctrica totalment subterrània que aprofite els camins que ja existixen, alternativa que és viable.»  
  
Es conclou que:  
«Per tot el que s'ha exposat, la instal·lació de la planta solar fotovoltaica FV TORREMENDO I, en les parcel·les objecte d'estudi en el municipi d'Orihuela, no es troba afectada per perillositat d'inundació, ni de manera substancial per altres criteris territorials, i es considera viable, segons el Pla d'acció territorial sobre prevenció del risc d'inundació en la Comunitat Valenciana, la resta de determinacions normatives aplicables i les cartografies oficials d'ordenació del territori.  
  
La infraestructura d'evacuació aerosubterrània, des de l'FV Torremendo I fins al punt de connexió a la xarxa, SET San Miguel de Salinas, es considera no compatible amb les determinacions legislatives, per la quan cosa s'ha d'optar per altres opcions amb menys incidència sobre el territori.»  
Este tercer informe del Servici de Gestió Territorial ratifica els informes ja emesos durant la primera fase d'informació pública i les consultes de la instal·lació, en relació amb la infraestructura d'evacuació, tal com s'ha descrit en els apartats anteriors d'estos antecedents.   
  
  
Desseté. Nou tràmit d'audiència  
A la vista de la conclusió desfavorable i de la confirmació de la no viabilitat del traçat aeri de la infraestructura d'evacuació de la central fotovoltaica, ratificada en els diferents informes emesos per part del Servici de Gestió Territorial, que ara depén de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, i tenint en compte que el sentit de l'informe del Servici de Gestió Territorial ha de ser favorable a l'efecte de poder atorgar l'autorització administrativa en sòl no urbanitzable de la instal·lació, en data 26 d'octubre de 2023, es concedix a Amber Solar Power Dieciseis, SL, un nou tràmit d'audiència, per un termini de deu dies, perquè presente un nou projecte d'execució de la infraestructura d'evacuació íntegrament subterrània que complisca les condicions i les observacions formulades pel Servici de Gestió Territorial, així com dels informes del Servici d'Infraestructura Verda i Paisatge que també s'inclouen en l'expedient, els quals depenen de la Direcció General d'Urbanisme, Paisatge i Avaluació Ambiental, juntament amb la resta de documentació necessària.  
  
Així mateix, es té constància d'un altre expedient administratiu de central fotovoltaica en sòl no urbanitzable, d'un titular diferent, que tramita actualment este Servici Territorial, la línia d'evacuació del qual és íntegrament subterrània i compartiria gran part del recorregut amb esta central fotovoltaica fins al mateix punt d'accés i connexió. Segons establix el punt 3.g de l'article 8 del Decret llei 14/2020, les instal·lacions fotovoltaiques han de minimitzar l'impacte generat per les seues infraestructures d'evacuació fins a la connexió a les xarxes de transport o distribució d'energia elèctrica, i prioritzar les centrals fotovoltaiques situades més a prop de les xarxes que hi ha i que aprofiten els corredors ja creats, i que compartisquen, quan siga possible tècnicament i econòmicament, els suports i les rases existents, o que els projectes coincidisquen o se solapen temporalment i territorialment. Amb la qual cosa, en l'esmentat tràmit d'audiència remés al titular de la instal·lació, se l'insta a tractar d'arribar a acords amb el titular de l'altre expedient administratiu perquè compartisquen la infraestructura d'evacuació de les dos centrals fotovoltaiques i, en cas que no siga així, que ho justifique adequadament.  
  
Dihuité. Resposta al tràmit d'audiència  
En data 7 de novembre de 2023, a més de sol·licitar una ampliació de terminis per a donar resposta a l'últim tràmit d'audiència remés pel Servici Territorial, el titular de la instal·lació aporta un escrit de resposta, en el qual manifesta el següent:  
«Ni en el visor de cartografia que proporciona la Generalitat Valenciana ni en la informació pública que hi ha publicada està reflectit el projecte que s'esmenta en el tràmit d'audiència. Per això, esta mercantil sol·licita que es facilite informació sobre el promotor i el projecte amb el qual es demana que compartisca part de la infraestructura d'evacuació per a poder arribar a un acord.»  
En data 22 de novembre de 2023, després de sol·licitar el consentiment oportú per les dos parts, el Servici Territorial facilita a Amber Solar Power Dieciseis, SL, les dades de contacte del titular de l'altre expedient administratiu amb el propòsit d'arribar a acords per a compartir la infraestructura d'evacuació de les dos centrals fotovoltaiques.  
  
En la mateixa data de 22 de novembre de 2023, el titular de la instal·lació objecte d'esta resolució aporta un nou escrit, en el qual, entre altres punts, manifesta el següent:  
«Primera. Que esta mercantil es compromet a soterrar íntegrament la línia d'evacuació del projecte de planta fotovoltaica FV TORREMENDO I, i compartir, si s'arriba a un acord, les infraestructures d'evacuació amb el promotor fotovoltaic, la línia d'evacuació subterrània del qual evacua en el mateix punt d'accés i connexió.  
  
Segona. Que, en data 16 de novembre de 2023, esta mercantil va registrar l'autorització al Servici Territorial d'Indústria, Energia i Mines d'Alacant per a comunicar les dades de contacte al titular de la planta fotovoltaica que es troba en tramitació i la infraestructura d'evacuació subterrània de la qual es podria compartir.  
Tercera. Que esta mercantil està a l'espera de rebre del Servici Territorial d'Indústria, Energia i Mines d'Alacant les dades de contacte de l'altre promotor fotovoltaic esmentat per a intercanviar la informació relativa als projectes en qüestió i tractar d'arribar a un acord per a compartir les infraestructures d'evacuació.   
Quarta. Que, una vegada es definisca el nou traçat soterrat de la línia d'evacuació, es refarà el projecte de la infraestructura d'evacuació i es registrarà juntament amb les separates corresponents en el Servici Territorial d'Indústria, Energia i Mines d'Alacant.»  
  
Denové. Nou tràmit d'audiència  
Després de quedar constància de la necessitat de sotmetre de nou al tràmit d'informació pública la nova proposta d'infraestructura d'evacuació subterrània que la mercantil titular de la instal·lació ha manifestat la intenció de presentar, juntament amb tota la nova documentació annexa i necessària per al compliment d'este tràmit; que, en data d'11 de gener de 2024, el promotor de la instal·lació encara no ha incorporat a l'expedient ATREGI/2020/142/03 la documentació completa, i que ni ha confirmat si ha arribat a acords per a compartir la infraestructura d'evacuació amb el promotor de l'altra central fotovoltaica, la línia d'evacuació subterrània de la qual evacua en el mateix punt d'accés i connexió; que, per tant, el titular de la instal·lació no ha respost ni atés les observacions del Servici de Gestió Territorial, i que, en este cas, cal que este òrgan, competent en matèria de risc d'inundació i altres incidències sobre l'ordenació del territori, emeta un nou informe per a poder continuar amb la instrucció de l'expedient administratiu; atés que el termini per a acreditar el compliment de la fita administrativa per a l'obtenció de la declaració d'impacte ambiental d'este expedient expira en març de 2024, segons el Reial decret llei 23/2020, de 23 de juny, se li va comunicar que, encara que el Servici Territorial analitze la nova documentació aportada i tramite la nova informació pública, és materialment improbable que es puga acreditar el compliment de la fita esmentada abans, i tot això no pot ser imputable al Servici Territorial, a la vista del que s'ha manifestat.  
  
  
Per tot el que s'ha exposat, el Servici Territorial, en data 12 de gener de 2024, li va remetre un nou tràmit d'audiència per a concedir-li un nou termini de deu dies, perquè al·legara i presentara els documents i les justificacions que considerara pertinents, de conformitat amb el que disposa l'article 82 de la Llei 39/2015, d'1 d'octubre, del procediment administratiu comú de les administracions públiques, abans de redactar la proposta de resolució corresponent.  
  
Vinté. Resposta al tràmit d'audiència  
Finalment, en data 2 de febrer de 2024, el promotor presenta un escrit de resposta al nou tràmit d'audiència, mitjançant el qual manifesta el següent:  
«Primera. Que esta mercantil, després d'analitzar la possibilitat de soterrar íntegrament la línia d'evacuació de la planta solar fotovoltaica FV Torremendo I, desestima esta opció per la inexistència d'un traçat que siga viable des del punt de vista tècnic i econòmic, i que siga autoritzable per l'Administració pública.  
Per tot el que s'ha exposat, SOL·LICITA:   
Que, com que este escrit s'ha presentat en la forma adequada i dins del termini, s'admeta i es consideren les manifestacions que s'hi formulen, de manera que, d'acord amb el contingut del projecte presentat per Amber Solar Power Dieciseis, SL, amb número d'expedient ATREGI/2020/142/03, es continue amb la tramitació legal d'este.»  
  
Consta en l'expedient una proposta inicial de resolució del Servici Territorial d'Indústria, Energia i Mines d'Alacant, òrgan encarregat de la instrucció de l'expedient, així com una proposta definitiva del Servici d'Energies Renovables, Eficiència Energètica i Instal·lacions Radioactives, que ha elevat a este centre directiu la Subdirecció General d'Energia i Mines.  
Als fets anteriors són aplicables els següents,  
  
FONAMENTS DE DRET  
  
Primer. La instrucció i la resolució d'este procediment administratiu correspon a la Generalitat Valenciana, ja que la instal·lació elèctrica objecte d'esta resolució radica íntegrament en territori de la Comunitat Valenciana i no s'emmarca en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que disposen l'article 4.1.a i el punt 2 de la disposició addicional primera del Decret 88/2005, segons la redacció vigent en el moment de la sol·licitud, concordat amb el Decret 226/2023, de 19 de desembre de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general la resolució del present procediment.  
Tercer. D'acord amb l'article 53.1 de la Llei 24/2013, de 26 de desembre, del sector elèctric, i amb l'article 7 del Decret 88/2005, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció, de la qual es poden efectuar la tramitació i la resolució de manera consecutiva, coetània o conjunta.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
Quart. Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, els procediments que regula este decret llei, en tràmit a la seua entrada en vigor, es regiran per la normativa anterior. Per tant, al procediment objecte d'esta és aplicable el Decret 88/2005, de 29 d'abril, en la redacció original.  
Quint. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
  
Sext. Per a la resolució i motivació d'esta resolució són determinants els informes esmentats, amb referència 21693\_03099\_005\_IR FTV, de 28 de març de 2022, 21811\_03099\_R FTV, de 21 d'octubre de 2022, i 21408\_03099\_R FTV, de 18 d'octubre de 2023, del Servici de Gestió Territorial de l'actual Direcció General d'Urbanisme, Paisatge i Avaluació Ambiental que pertany a la Conselleria de Medi Ambient, Aigua, Infraestructures i Territori i, en este sentit, l'article 77, apartats 1 i 6 de la Llei 39/2015 de procediment administratiu comú de les AP, el qual establix:  
«Article 77. Mitjans i període de prova.  
1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, i la valoració d'estos es farà d'acord amb els criteris que establix la Llei 1/2000, de 7 de gener, d'enjudiciament civil.»  
I l'apartat 6, que assenyala que «quan la prova consistisca en l'emissió d'un informe d'un òrgan administratiu, un organisme públic o una entitat de dret públic, s'entendrà que este té caràcter preceptiu.»  
  
A més d'això, en l'àmbit del procediment administratiu que recull la Llei 39/2015, del procediment administratiu comú, esta llei establix que «els fets rellevants per a la decisió d'un procediment podran acreditar-se per qualsevol mitjà de prova admissible en dret», i, en última instància, s'han d'apreciar d'acord amb els principis generals de valoració conjunta i de la crítica sana.  
  
Per tot això, tenint en compte que el sentit dels informes del Servici de Gestió Territorial de l'actual Direcció General d'Urbanisme, Paisatge i Avaluació Ambiental són desfavorables i que, a l'empara del que establix l'article 10 del Decret legislatiu 1/2021, de 18 de juny, del Consell, text refós de la Llei d'ordenació del territori, urbanisme i paisatge (TRLOTUP), que establix la necessitat de considerar els efectes sobre la morfologia del territori, la permeabilitat, l'afecció a la infraestructura verda i el paisatge, i la prevenció de riscos, amb la prioritat, en qualsevol cas, de la implantació d'estes línies en corredors d'infraestructures ja consolidats i multifuncionals per a economitzar el consum de sòl; així com el que indiquen les directrius 130 i 133 de l'Estratègia territorial de la Comunitat Valenciana (ETCV), que regula estes actuacions, per a la qual cosa establix unes categories de compatibilitat del territori amb estes infraestructures, les quals inclouen els corredors prioritaris pels quals han de discórrer estes infraestructures per a minimitzar els efectes d'estes, i reforça les condicions que indica l'article 10 de la LOTUP, és a dir, evitar la fragmentació del territori, minimitzar l'exposició visual i l'afectació als fons escènics. Els arguments d'estos informes suposen que esta Direcció General els haja d'assumir com a propis, sense possibilitat de contradir-los, ja que es fan en l'àmbit de les competències en matèria de risc d'inundació i altres incidències sobre l'ordenació del territori, que exercix este òrgan, i que, a més, la mercantil titular de la instal·lació ha descartat, finalment, l'opció de soterrar íntegrament la línia d'evacuació de la central fotovoltaica des del punt de vista tècnic i econòmic, tal com es requeria en els informes del Servici de Gestió Territorial, la qual cosa impedix seguir amb el procediment de tramitació i l'atorgament de l'autorització administrativa, en compliment de l'article 6.4 del Decret 88/2005, de 29 d'abril, del Consell de la Generalitat, i en relació amb els articles 77 i 80 de la Llei 39/2015 de procediment administratiu comú, amb l'article 10 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny (TRLOTUP), i les directrius 130 i 133 de l'Estratègia territorial de la Comunitat Valenciana (ETCV).  
  
  
Sèptim. D'acord amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment constituïx un projecte sotmés a avaluació d'impacte ambiental.  
Octau. Finalment, respecte de les al·legacions a les quals es fa esment en l'apartat quint dels antecedents d'esta resolució, considerem que perden la virtualitat, ja que s'oposaven, per diferents motius, a la instal·lació de la planta fotovoltaica en la localització prevista, fet que finalment es resol amb la resolució denegatòria, per la qual cosa no és necessari entrar en el fons de cada una, i en nom de l'aplicació, entre altres, dels principis generals de racionalització i agilitat dels procediments administratius que establix l'article 3 Llei 40/2015, d'1 d'octubre, de règim jurídic del sector públic.  
  
Les referències que s'han fet en els diferents informes emesos a departaments del Consell, inexistents actualment, han d'entendre's referides als nous departaments, de conformitat amb les noves competències i l'organització derivades del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i les modificacions realitzades.  
Vist el que s'ha exposat, els preceptes legals esmentats i altres disposicions aplicables, esta Direcció General, resol:  
  
Primer. Denegació de la sol·licitud  
Denegar la sol·licitud formulada per Amber Solar Power Dieciseis, SL, d'autorització administrativa prèvia, autorització administrativa de construcció i declaració d'utilitat pública, en concret, corresponents a una central fotovoltaica denominada FV TORREMENDO I i la infraestructura d'evacuació, amb potència per a instal·lar 9,99 MW, els grups generadors de la qual se situen en les parcel·les 5, 13 i 9004 del polígon 115 del terme municipal d'Orihuela (Alacant) i la infraestructura d'evacuació, en els termes municipals d'Orihuela, Almoradí, San Miguel de Salinas i Los Montesinos (Alacant), sotmesa a l'avaluació d'impacte ambiental ordinària, a conseqüència del pronunciament desfavorable, segons els informes amb referència 21103\_03099\_005\_IR FTV, de 28 de març de 2022, 21818\_03099\_R FTV, de 21 d'octubre de 2022 i 21834\_03099\_R FTV, de 18 d'octubre de 2023, del Servici de Gestió Territorial dependent de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, per no considerar-se compatible la infraestructura d'evacuació proposada per a la central fotovoltaica.  
  
  
Segon. Publicacions, notificacions i comunicacions que es faran d'esta resolució  
Ordenar, de conformitat amb el que disposen els articles 10 i 11.3 del Decret 88/2005, de 29 d'abril, del Consell:  
1. La publicació d'esta resolució en el Diari Oficial de la Generalitat Valenciana i en el Butlletí Oficial de la Província d'Alacant, en els quals es va fer la informació pública, per a la qual cosa s'anonimitzarà tota la informació de caràcter personal que hi puga contindre, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a les que s'ha intentat notificar, però no s'ha pogut aconseguir.  
  
2. La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia, en l'adreça URL , en valencià, i en l'adreça URL https://cindi.gva.es/es/web/energia/alacant-er, en castellà, d'esta resolució, per a la qual cosa s'anonimitzarà tota la informació de caràcter personal que hi puga contindre.  
3. La notificació/comunicació d'esta resolució a la persona titular i a totes les administracions públiques o els organismes i les empreses de servicis públics o servicis d'interés general que han intervingut, o han hagut d'intervindre, en el procediment d'autorització; a les que han emés, o van haver d'emetre, unes condicions tècniques al projecte d'execució, a les persones titulars de béns i drets afectats i a la resta de parts interessades en l'expedient.  
4. La notificació a I-DE Redes Eléctricas Inteligentes, SAU, com a gestor i titular de la xarxa on es van concedir els permisos d'accés i connexió.  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Indústria, Comerç i Consum, en el termini d'un mes, comptat a partir de l'endemà del dia en què tinga lloc la notificació d'esta, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 30 d'abril de 2024.- El director general d'Energia i Mines: Manuel Argüelles Linares.